बाटोको दुरवस्थाले गर्दा दिनहुँ कति सवारी दुर्घटनामा पर्छन्, नागरिकले कस्तो कष्टकर दैनिकी गुजारिरहेका छन्, त्यस्तो बाटोको कारणले गर्दा सवारीसाधनको आयु कसरी समयअगाडि नै समाप्त हुुँदै छन् भन्ने सरकारले सोच्नसम्म जरुरी ठानेको देखिँदैन। जबकि कर तिरेपछि आफ्नो सवारीसाधन सुरक्षित हुने बाटो प्रयोग गर्न पाउनु नागरिकको अधिकार हो। तर जुन देशमा शासकहरूलाई नागरिकको बाँच्न पाउने अधिकारको बारेमा कुनै ज्ञान र हेक्का छैन, त्यहाँ अन्य अधिकारको कुरा गर्नु भनेको भैंसीको अगाडि बीन बजाउनुजस्तै हो।
